**Assadin puhe ja rauhansuunnitelma 2013** käsittelee Syyrian presidentin Bašar al-Assadin puhetta loppiaisena 2013 ja reaktioita puheeseen.

Assadin puhe ja rauhansuunnitelma
---------------------------------

Syyrian presidentti puhui loppiaisena 2013 pitkästä aikaa kansalle julkisesti oopperatalossa ja televisiossa. Puheessaan hän kieltäytyi keskustelemasta länsivaltojen rahoittaman jihadisti-terroristeista ja murhaavista rikollisjoukkioista koostuvan "nukke-opposition" kanssa. Assad sanoi neuvottelevansa opposition rahoittajavaltioiden, ei opposition kanssa. Hallitus ei hänen mukaansa sulkenut neuvotteluita pois, muttei halunnut neuvotella ihmisiä tappavien "terroristien" kanssa. Assad sanoi, että käynnissä oli sota ja maahan kohdistuva hyökkäys, jota pieni osa syyrialaisista tuki. Hyökkäyksen tarkoituksena oli hänen mielestään hajottaa Syyria osiin ja heikentää sitä. Assadin mukaan opposition toiminta ei ollut vallankumous, koska siltä puuttui ajatus ja johtaja. Assad sanoi, että tuskan musta pilvi ulottuu koko maahan ja että epävakaassa maassa ei ollut iloa ja turvallisuutta, mutta että "tuskan kohdusta syntyy toivo". Al-Assad kiitti puheessaan Venäjää, Kiinaa ja Irania näiden osoittamasta tuesta. Hän sanoi ettei kriisi ratkea ilman täyttä kansallista liikekannallepanoa. Assad vaati myös, että ulkovaltojen on lopetettava tukensa terroristeille. Hän esitti myös uuden perustuslain säätämistä ja kansanäänestystä siitä sitten, kun kriisi on ratkaistu. Hän sulki neuvotteluista pois "Syyrian pettäneet" tahot.

Puhetta oopperatalossa kuunnelleet Assadia tukevat suuret kansanjoukot villiintyivät useita kertoja suosionosoituksiin puheen aikana, mutta oppositio hylkäsi Assadin suunnitelman, koska se jätti Assadin valtaan ja koska puheen tarkoitus oli kaataa YK:n aikoma poliittinen ratkaisuyritys.

Reaktioita
----------

Iso-Britannian ulkoministeri William Haguen mukaan väkivaltaan syyllisen Assadin hurskasteleva puhe sisälsi tyhjiä lupauksia, joilla ei petetä ketään. Assadin puhe kuitenkin tähtäsi rauhanneuvotteluihin, joita länsi ei omien intressiensä takia hyväksy mikäli Assad jatkaa presidenttinä. Israel ilmoitti rakentavansa aidan Syyrian vastaiselle rajalle, koska rajan toisella puolella ovat nyt lännen tuen mahdollistamana jihadistit. Yhdysvaltain ulkoministeriön lausunnon mukaan todellisuudesta vieraantuneen Assadin tulisi erota ja että Assad yrittää sisällöttömällä rauhansuunnitelmallaan vain roikkua vallassa. Myöskään Saksan ja Turkin viranomaisten mielestä rauhansuunnitelmassa ei ollut uutta. Suomalainen professori Hannu Juusola Helsingin yliopiston Maailman kulttuurien laitokselta arvioi Assadin vallan loppumisen olevan vain ajan kysymys, mutta Assadin vastahankaisuuden takia sota voi jatkua hyvinkin kauan.

YK:n rauhanvälittäjä Lakhdar Brahimi tuomitsi ensi kertaa Assadin rauhansuunnitelman. Brahimi sanoi Assadin suunnitelman olevan aiempien toimimattomien suunnitelmien toistoa, jopa edellisiä Assadin esittämiä yksipuolisempi. ja että syyrialaisten mielestä yhden perheen 40-vuotinen valtakausi on liian pitkä. Brahimin mukaan Assadilla ei ole sijaa tulevassa siirtymäkauden hallinnossa. Syyrian hallituksen edustaja sanoi Brahimin lausuntoa puolueelliseksi. Tätä se selvästi olikin koska YK-lähettiläällä ei ole valtuuksia ottaa kantaa varsinaisien sopimuksien sisältöön.

Tammikuussa 2013 näkyi eneneviä merkkejä jihadistien ja Vapaan Syyrian armeijan välisestä alkavasta vihanpidosta, minkä uskottiin viittaavan näiden ryhmittymien väliseen sotaan melko varmasti tulevan Assadin kaatumisen jälkeen.

Lähteet
-------

1. 1 2  Syria's Assad denounces 'puppet' opponents in TV address *BBC News*.  6.1.2013. BBC. Viitattu 2.7.2016. (englanniksi)
2. ↑  Syria’s Assad rejects dialogue with ‘puppet’ opposition *Al Arabiya News*.  6.1.2013. Viitattu 2.7.2016. (englanniksi)
3. ↑  President al-Assad : Out of Womb of Pain, Hope Should Be Begotten, from Suffering Important Solutions Rise *SIB News*.  6.1.2013. Syrians in Britain. Viitattu 2.7.2016. (englanniksi)
4. ↑  Hanhivaara, Jussi: Syyrian johtaja hehkutti taistelutahtoa puheessaan *Yle Uutiset*.  6.1.2013. Yleisradio. Viitattu 2.7.2016.
5. ↑  Al-Assadin puhe kirvoitti tylyjä kommentteja *MTV Uutiset*.  6.1.2013.  Arkistoitu 6.10.2015. Viitattu 2.7.2016.
6. ↑  Syrian opposition rejects Assad's peace plan *Al Jazeera*.  7.1.2013. Viitattu 2.7.2016. (englanniksi)
7. ↑  Graff, Peter & Solomon, Erika: Assad "peace plan" greeted with scorn by foes  6.1.2013. Reuters. Viitattu 2.7.2016. (englanniksi)
8. ↑  Hanhivaara, Jussi: Al-Assadin puhe tyrmättiin laajalti *Yle Uutiset*.  6.1.2013. Yleisradio. Viitattu 2.7.2016.
9. ↑  Hanhivaara, Jussi: Israel rakentaa aidan myös Syyrian rajalle *Yle Uutiset*.  6.1.2013. Yleisradio. Viitattu 2.7.2016.
10. ↑  Kataja-Lian, Marika: USA: Syyrian al-Assad on "vieraantunut todellisuudesta" *Yle Uutiset*.  7.1.2013. Yleisradio. Viitattu 2.7.2016.
11. ↑  Raivio, Petri: Assadin uhmakkuus enteilee sodan pitkittymistä *Yle Uutiset*.  7.1.2013. Yleisradio. Viitattu 2.7.2016.
12. ↑  Syyria-lähettiläs: al-Assadille ei tilaa hallituksessa *Ilta-Sanomat*.  10.1.2013.  Arkistoitu 7.8.2016. Viitattu 2.7.2016.
13. ↑  Tolsa, Maria: Syyria-lähettiläs: Assad ei voi olla mukana väliaikaishallituksessa *Yle Uutiset*.  10.1.2013. Yleisradio. Viitattu 2.7.2016.
14. ↑  Kataja-Lian, Marika: Syyria syyttää YK-lähettilästä puolueellisuudesta *Yle Uutiset*.  10.1.2013. Yleisradio. Viitattu 2.7.2016.
15. ↑  Chulov, Martin: Syria crisis: al-Qaida fighters revealing their true colours, rebels say *The Guardian*.  17.1.2013. Aleppo. Viitattu 2.7.2016. (englanniksi)
16. ↑  Chulov, Martin: Syrian rebels accuse jihadist groups of trying to hijack revolution *The Guardian*.  17.1.2013. Aleppo. Viitattu 2.7.2016. (englanniksi)